[pic] | COMISIA COMUNITĂŢILOR EUROPENE |

Bruxelles, 14.4.2008

COM(2008) 201 final

PROIECT PRELIMINAR DE BUGET RECTIFICATIV NR. 3 LA BUGETUL GENERAL 2008

SITUAȚIA CHELTUIELILOR PE SECȚIUNI Secţiunea III - Comisia Secţiunea VI - Comitetul Economic şi Social European

PROIECT PRELIMINAR DE BUGET RECTIFICATIV NR. 3 LA BUGETUL GENERAL 2008

SITUAȚIA CHELTUIELILOR PE SECȚIUNI Secţiunea III - Comisia Secţiunea VI - Comitetul Economic şi Social European

Având în vedere:

- Tratatul de instituire a Comunităţii Europene, în special articolul 272,

- Tratatul de instituire a Comunităţii Europene a Energiei Atomice, în special articolul 177,

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităţilor Europene[1], astfel cum a fost modificat prin Regulamentul (CE, Euratom) nr. 1995/2006 al Consiliului[2], în special articolul 37

Comisia Europeană prezintă autorităţii bugetare proiectul preliminar de buget rectificativ nr. 3 la bugetul 2008.

CUPRINS

1. Introducere 4

2. Microsoft 4

3. Ajustarea salariilor 5

4. Campania de vaccinare împotriva febrei catarale ovine 6

5. Iniţiative comune în domeniul tehnologiei 7

6. Mobilizarea Fondului de Solidaritate al Uniunii Europene 10

6.1. Grecia: incendiile forestiere din august 2007 10

6.2. Slovenia: inundaţiile din septembrie 2007 11

6.3. Finanţare 12

7. Modificarea schemei de personal a Institutului European pentru Egalitatea de Şanse între Femei şi Bărbaţi 12

8. Modificarea schemei de personal a Comitetului Economic şi Social European 13

TABEL RECAPITULATIV PE RUBRICILE CADRULUI FINANCIAR 15

MODIFICăRI LA SITUAȚIA GENERALĂ A VENITURILOR

MODIFICĂRI LA SITUAȚIA VENITURILOR ȘI CHELTUIELILOR PE SECȚIUNI

Modificările aduse la situaţia generală a veniturilor şi la situaţia veniturilor şi cheltuielilor pe secţiuni sunt transmise separat prin intermediul sistemului SEI-BUD. Se ataşează o versiune în limba engleză a modificărilor aduse la situaţia generală a veniturilor şi la situaţia veniturilor şi cheltuielilor pe secţiuni ca anexă la buget, cu titlu informativ.

1. INTRODUCERE

Proiectul preliminar de buget rectificativ (PPBR) nr. 3 pentru anul 2008 cuprinde următoarele elemente:

- includerea în buget a veniturilor provenite din cazul Microsoft;

- includerea în buget a unei părţi din economiile provenite din majorarea mai redusă decât s-a estimat a salariilor şi pensiilor în 2007, ceea ce a dus la o reducere de 2,3 milioane EUR a creditelor de angajament şi de plată de la rubrica 5;

- majorarea fondului de urgenţă pentru măsuri veterinare, cauzată de criza febrei catarale ovine, cu 130 milioane EUR pentru creditele de angajament şi, respectiv, 63,95 milioane EUR pentru creditele de plată;

- crearea structurii bugetare necesare pentru a include patru iniţiative comune în domeniul tehnologiei: Iniţiativa privind medicamentele inovatoare (IMI), Clean Sky, ARTEMIS (Iniţiativa tehnologică comună privind sistemele informatice integrate) şi ENIAC (Platforma tehnologică europeană privind nanoelectronica);

- mobilizarea Fondului de Solidaritate al Uniunii Europene prin credite de angajamente şi de plată în valoare de 98 milioane EUR în legătură cu incendiile forestiere din Grecia din august 2007 şi cu inundaţiile din Slovenia din septembrie 2007;

- modificările aduse schemei de personal a Institutului European pentru Egalitatea de Şanse între Femei şi Bărbaţi;

- modificările aduse schemei de personal a Comitetului Economic şi Social European.

Efectul net al modificărilor respective asupra cheltuielilor constă într-o majorare a creditelor de angajament cu 225,7 milioane EUR şi a creditelor de plată cu 159,6 milioane EUR. Nu vor fi solicitate venituri suplimentare.

2. MICROSOFT

La 24 martie 2004, Comisia a adresat corporaţiei Microsoft o decizie referitoare la o procedură de aplicare a articolului 82 din Tratatul CE [Decizia C(2004) 900]. În decizia respectivă, Comisia a constatat că Microsoft a încălcat dispoziţiile articolului 82 din Tratatul CE, comiţând fapte considerate drept diverse abuzuri de poziţie dominantă. Corporaţia Microsoft a primit o amendă de 497,2 milioane EUR. De asemenea, Comisia a impus o serie de măsuri în scopul de a pune capăt încălcării în cauză, în mod eficient.

La 10 noiembrie 2005, Comisia a avertizat Microsoft, că, în conformitate cu articolul 24 alineatul (1) din Regulamentul 1/2003[3], în cazul în care Microsoft nu se conformează acestor obligaţii până la 15 decembrie 2005, îi vor fi impuse daune cominatorii de până la 2 milioane EUR pe zi. Suma definitivă a daunelor cominatorii impuse corporaţiei Microsoft pentru nerespectarea obligaţiei a fost stabilită la 280,5 milioane EUR prin articolul 2 din Decizia Comisiei din 12 iulie 2006.

Amenda impusă la 24 martie 2004 şi daunele cominatorii zilnice impuse definitiv la 12 iulie 2006 au devenit irevocabile în urma hotărârii definitive a Tribunalului de Primă Instanţă din 10 noiembrie 2007 în cauza T-201/04 şi a ordonanţei de radiere din registre din 6 decembrie 2007 în cauza T-271/06. În 2008, Comisia a primit principalul în valoare de 777,7 milioane EUR (497,2 milioane EUR şi 280,5 milioane EUR), precum şi dobânda bancară de 71,5 milioane EUR, care s-a acumulat de la constituirea depozitului de garanţie, ceea ce reprezintă în total 849,2 milioane EUR.

3. AJUSTAREA SALARIILOR

Proiectul preliminar de buget (PPD) 2008 prezentat de instituţii se baza pe o majorare a salariilor şi a pensiilor estimată la 2,2%.

La 17 decembrie 2007, Consiliul a adoptat, în urma unei propuneri a Comisiei, Regulamentul 1558/2007[4], de majorare, începând cu 1 iulie 2007, a remuneraţiilor şi a pensiilor funcţionarilor şi ale celorlalţi agenţi ai Comunităţilor Europene cu 1%. Această majorare a fost aplicată salariilor şi pensiilor în 2007.

Cu toate acestea, după ce Comisia şi-a înaintat propunerea către Consiliu, Italia a comunicat noi informaţii privind majorarea remuneraţiilor funcţionarilor săi începând cu 1 februarie 2007. Prin urmare, Comisia a prezentat o propunere revizuită de majorare a salariilor şi a pensiilor cu încă 0,4% începând cu 1 iulie 2007.

Acest lucru are drept consecinţă în 2008 posibilitatea reducerii creditelor pentru salarii şi pensii cu aproximativ 0,6%, în urma a două ajustări tehnice:

- reducerea cheltuielilor pentru salarii şi pensii cu aproximativ 0,8% datorită diferenţei dintre majorarea estimată de 2,2% şi creşterea anuală de 1,4%;

- creşterea cheltuielilor pentru salarii şi pensii cu aproximativ 0,2% datorită unei plăţi retroactive unice de 0,4% pentru ultimele 6 luni din 2007.

Valoarea absolută a efectului net asupra cheltuielilor de la rubrica 5, destinate salariilor personalului Comisiei şi pensiilor pentru toate instituţiile, este o economie de 18,9 milioane EUR. Se propune reducerea cu 2,3 milioane EUR a creditelor bugetare la linia bugetară consacrată pensiilor.

Restul economiilor vor fi folosite pentru a acoperi nevoi anterioare neprevăzute, legate de hotărârea privind Microsoft din 17 septembrie 2007 în cauza T-201/04, o cerere de transfer fiind prezentată separat.

Tribunalul de Primă Instanţă a anulat o parte din dispoziţiile articolului 7 din decizie, în măsura în care acestea prevedeau ca toate costurile legate de mandatarul însărcinat cu monitorizarea să fie suportate de Microsoft.

Mandatarul a fost numit în 2005 conform procedurii stabilite în „decizia Comisiei privind mandatarul”. Microsoft a finanţat activitatea mandatarului, inclusiv remunerarea acestuia, începând din octombrie 2005. Pe baza plăţilor efectuate de Microsoft, costurile suportate de mandatar pentru punerea în aplicare a deciziei Comisiei până la 17 septembrie 2007 sunt estimate la 14,2 milioane EUR.

Mecanismul de monitorizare este destinat să asiste Comisia în monitorizarea respectării dispoziţiilor deciziei de către Microsoft. Acest mecanism furnizează rapoarte tehnice şi avize ale experţilor cu privire la situaţia informaţiilor privind interoperabilitatea şi efectuează teste practice de stabilirea a corectitudinii informaţiilor. Acesta acţionează, de asemenea, ca mediator între titularii de licenţe şi Microsoft în toate aspectele privind condiţiile de acordare a licenţelor şi materialele care fac obiectul acestora. Activităţile din cadrul mecanismului sunt foarte importante pentru aplicarea eficace a deciziei şi în procedura în curs iniţiată în temeiul articolului 24 alineatul (2) din Regulamentul 1/2003 privind nerespectarea, de către Microsoft, a obligaţiilor impuse prin decizia respectivă. Prin urmare, trebuie asigurată o continuare a activităţii mecanismului de monitorizare. O sumă suplimentară de 2,4 milioane EUR va fi necesară în 2008 pentru a acoperi costurile legate de asigurarea continuităţii necesare în cadrul serviciilor mecanismului de monitorizare. Prin urmare, nevoile combinate ale mandatarului însărcinat cu monitorizarea sunt de 16,6 milioane EUR în 2008.

4. CAMPANIA DE VACCINARE ÎMPOTRIVA FEBREI CATARALE OVINE

În 2007, focare de febră catarală ovină au izbucnit în mai multe state membre, în special serotipul 8 în Belgia, Republica Cehă, Danemarca, Germania, Spania, Franţa, Luxemburg şi Ţările de Jos, precum şi serotipul 1 in Franţa, Spania şi Portugalia. Febra catarală ovină este o boală cu transmitere vectorială, pentru care sacrificarea animalelor din speciile care pot fi afectate nu este, în general, o măsură adecvată, cu excepţia cazurilor în care animalele sunt afectate clinic. Apariţia acestei boli poate reprezenta un risc serios pentru şeptelul Comunităţii.

Vaccinarea este metoda veterinară cea mai eficientă pentru combaterea febrei catarale ovine, o campanie de vaccinare în masă fiind cea mai bună soluţie pentru a realiza obiectivelor de reducere a bolilor clinice şi a pierderilor, de stopare a răspândirii bolii, de protejare a teritoriilor neafectate din statele membre şi de facilitare a comerţului cu animale vii în condiţii de siguranţă.

Pentru a preveni răspândirea bolii în cel mai scurt timp, Comunitatea ar trebui să contribuie financiar la cheltuielile eligibile suportate de statele membre afectate în cadrul măsurilor de urgenţă luate pentru a combate boala, astfel cum se prevede prin Decizia 90/424/CEE[5]. Conform acestei decizii, contribuţia trebuie să fie de 100% pentru costurile de furnizare a vaccinurilor şi de 50% pentru costurile survenite în cursul efectuării vaccinării.

Statele membre şi-au prezentat planurile pentru vaccinarea de urgenţă, precizând numărul aproximativ de doze de vaccin care urmează să fie folosite în 2007 şi 2008, precum şi costurile estimative pentru efectuarea vaccinărilor respective. Comisia a evaluat aceste planuri atât din punct de vedere veterinar, cât şi financiar, considerându-le conforme cu legislaţia comunitară relevantă din domeniul veterinar.

Costul total al acţiunii de vaccinare menţionată anterior este estimat la 130 milioane EUR. Valoarea cererilor de plăţi pentru 2008 este de 63,95 milioane EUR. Având în vedere calendarul impus de situaţia de urgenţă, această sumă nu a fost luată în considerare la momentul elaborării şi adoptării bugetului 2008. În această perioadă a anului, nu se prevăd credite disponibile în cadrul bugetului 2008 al FEGA. Prin urmare, Comisia solicită creşterea nivelului creditelor aferente postului bugetar „Fonduri de urgenţă veterinară, precum şi pentru alte contaminări ale animalelor, care constituie un risc pentru sănătatea publică” (17 04 03 01) cu 130 milioane EUR în credite de angajament şi, respectiv, 63,95 milioane EUR în credite de plată. În urma majorării, bugetul rămâne în limitele plafonului de la rubrica 2.

5. INIţIATIVE COMUNE ÎN DOMENIUL TEHNOLOGIEI

În conformitatea cu articolul 166 din Tratatul CE, Parlamentul European şi Consiliul au adoptat Decizia nr. 2006/1982/CE din 18 decembrie 2006 privind al şaptelea program-cadru al Comunităţii Europene pentru activităţi de cercetare, de dezvoltare tehnologică şi demonstrative (2007-2013) – programul-cadru [6]. Consiliul a adoptat ulterior Decizia 2006/971/CE din 19 decembrie 2006 privind programul specific „Cooperare” de punere în aplicare a celui de-al şaptelea program-cadru al Comunităţii Europene pentru activităţi de cercetare, de dezvoltare tehnologică şi demonstrative (2007-2013) – programele specifice [7] .

Printre toate temele care vor face obiectul acţiunii comunitare şi printre diversele instrumente existente, cel de-al şaptelea program-cadru pentru cercetare poate fi pus în aplicare, într-un număr limitat de cazuri, prin intermediul iniţiativelor tehnologice comune (ITC).

Proiectul de buget rectificativ propus urmează adoptării a patru regulamente ale Consiliului[8] de stabilirea a parteneriatelor corespunzătoare dintre sectorul public şi cel privat, pe baza articolului 171 din tratat şi a articolului 185 din Regulamentul financiar:

- Regulamentul (CE) nr. 73/2008 al Consiliului din 20 decembrie 2007 privind înfiinţarea întreprinderii comune pentru punerea în aplicare a iniţiativei tehnologice comune privind medicamentele inovatoare;

- Regulamentul (CE) nr. 71/2008 al Consiliului din 20 decembrie 2007 privind înfiinţarea întreprinderii comune Clean Sky;

- Regulamentul (CE) nr. 72/2008 al Consiliului din 20 decembrie 2007 de înfiinţare a întreprinderii comune ENIAC (platforma tehnologică europeană privind nanoelectronica);

- Regulamentul (CE) nr. 74/2008 al Consiliului din 20 decembrie 2007 de înfiinţare a întreprinderii comune ARTEMIS în scopul punerii în aplicare a unei iniţiative tehnologice comune privind sistemele informatice integrate.

Toate întreprinderile comune sunt organisme înfiinţate de Comunităţi, iar descărcarea de gestiune pentru execuţia bugetului lor ar trebui să fie autorizată de Parlamentul European, la recomandarea Consiliului, ţinând totuşi seama de caracteristicile legate de natura ITC ca parteneriate dintre sectorul public şi cel privat şi, în special, de contribuţia sectorului privat la buget.

Prezentul buget rectificativ vizează crearea de noi posturi corespunzătoare subvenţiilor destinate celor patru întreprinderi comune. Nu sunt necesare credite suplimentare în contextul creării acestor linii bugetare noi: creditele vor fi scăzute de la liniile bugetare destinate priorităţilor celui de-al şaptelea program-cadru din domeniile corespunzătoare de politică. Noile posturi vor fi create după cum urmează:

08 02 02 Cooperare – Sănătate – Întreprinderea comună pentru iniţiativa privind medicamentele inovatoare (IMI)

08 02 03 Cooperare – Sănătate – Cheltuieli de sprijin pentru iniţiativa privind medicamentele inovatoare (IMI)

08 07 02 Cooperare – Transport – Întreprinderea comună Clean Sky

08 07 03 Cooperare – Transport – Cheltuieli de sprijin pentru întreprinderea comună Clean Sky

09 04 01 02 Cooperare – Tehnologiile informaţiei şi comunicaţiilor – Întreprinderea comună ARTEMIS

09 04 01 03 Cooperare – Tehnologiile informaţiei şi comunicaţiilor – Cheltuieli de sprijin pentru întreprinderea comună ARTEMIS

09 04 01 04 Cooperare – Tehnologiile informaţiei şi comunicaţiilor – Întreprinderea comună ENIAC

09 04 01 05 Cooperare – Tehnologiile informaţiei şi comunicaţiilor – Cheltuieli de sprijin pentru întreprinderea comună ENIAC

Pentru 2008, se propune alocarea următoarelor sume, astfel cum este deja prevăzut în declaraţiile financiare legislative anexate la propunerile legislative corespunzătoare:

- IMI: 125 000 000 EUR în credite de angajament şi 125 000 000 EUR în credite de plată;

- Clean Sky: 47 000 000 EUR în credite de angajament şi 40 250 000 EUR în credite de plată;

- ARTEMIS: 42 500 000 EUR în credite de angajament şi 13 950 000 EUR în credite de plată;

- ENIAC: 43 000 000 EUR în credite de angajament şi 15 350 000 EUR în credite de plată.

Tabelul următor prezintă un rezumat al creditelor care urmează să fie alocate pentru noile posturi:

Posturi noi | Descriere | Credite de angajament (milioane EUR) | Credite de plată (milioane EUR) |

08 02 02 | Cooperare – Sănătate – Întreprinderea comună pentru iniţiativa privind medicamentele inovatoare (IMI) | 122,700 | 122,700 |

08 02 03 | Cooperare – Sănătate – Cheltuieli de sprijin pentru iniţiativa privind medicamentele inovatoare (IMI) | 2,300 | 2,300 |

08 07 02 | Cooperare – Transport – Întreprinderea comună Clean Sky | 45,000 | 38,250 |

08 07 03 | Cooperare – Transport – Cheltuieli de sprijin pentru întreprinderea comună Clean Sky | 2,000 | 2,000 |

09 04 01 02 | Cooperare – Tehnologiile informaţiei şi comunicaţiilor – Întreprinderea comună ARTEMIS | 41,000 | 12,450 |

09 04 01 03 | Cooperare – Tehnologiile informaţiei şi comunicaţiilor – Cheltuieli de sprijin pentru întreprinderea comună ARTEMIS | 1,500 | 1,500 |

09 04 01 04 | Cooperare – Tehnologiile informaţiei şi comunicaţiilor – Întreprinderea comună ENIAC | 41,500 | 13,850 |

09 04 01 05 | Cooperare – Tehnologiile informaţiei şi comunicaţiilor – Cheltuieli de sprijin pentru întreprinderea comună ENIAC | 1,500 | 1,500 |

Creditele vor fi scăzute de la următoarele linii bugetare:

- pentru întreprinderea comună IMI: 08 02 01 Cooperare – Sănătate;

- pentru întreprinderea comună Clean Sky: 08 06 01 Cooperare – Transport (inclusiv aeronautică);

- pentru întreprinderile comune ARTEMIS şi ENIAC: 09 04 01 Cooperare – Tehnologiile informaţiei şi comunicaţiilor. Pentru ca structura bugetară actuală să rămână dedicată unei singure priorităţi a celui de-al şaptelea program-cadru, se propune transferarea acestui post la un post nou 09 04 01 01.

Având în vedere contribuţia preconizată pentru întreprinderile comune, suma totală înscrisă la liniile bugetare care corespund priorităţilor respective este după cum urmează:

Linie bugetară | Descriere | Credite de angajament (milioane EUR) | Credite de plată (milioane EUR) |

08 02 01 | Cooperare - Sănătate | 570,341 | 303,286 |

08 07 01 | Cooperare - Transport (inclusiv aeronautică) | 301,922 | 156,652 |

09 04 01 01 | Sprijin pentru cooperarea în materie de cercetare în domeniul tehnologiilor informaţiei şi comunicaţiilor (TIC – Cooperare) | 974,930 | 700,700 |

Statutul personalului şi normele adoptate în comun de instituţiile comunitare în vederea punerii în aplicare se aplică personalului întreprinderilor comune şi directorilor executivi ai acestora. Anexele bugetare cuprind informaţii detaliate privind schema de personal a fiecărei întreprinderi comune.

6. MOBILIZAREA FONDULUI DE SOLIDARITATE AL UNIUNII EUROPENE

În august 2007, o zonă destul de vastă din Grecia a fost afectată de incendii forestiere. La 18 septembrie 2007, o mare parte din teritoriul Sloveniei a fost afectat de ploi abundente şi de o furtună, care au condus la inundaţii grave şi la alunecări de teren. În termenul de zece săptămâni stabilit la articolul 4 din Regulamentul (CE) nr. 2012/2002 al Consiliului[9], Grecia şi Slovenia au solicitat asistenţă financiară din Fondul de Solidaritate al UE.

Serviciile Comisiei au efectuat o analiză detaliată a cererilor în conformitate cu Regulamentul (CE) nr. 2012/2002 al Consiliului, în special articolele 2, 3 şi 4.

Elementele cele mai importante ale evaluării sunt rezumate în cele ce urmează.

6.1. Grecia: incendiile forestiere din august 2007

Cererea a fost prezentată Comisiei la 30 octombrie 2007, în termenul de 10 săptămâni de la data înregistrării primei daune la 23 august 2007. În urma unei cereri de informaţii suplimentare introduse prin scrisoarea din 20 decembrie 2007, autorităţile elene au completat cererea la 24 ianuarie 2008.

Catastrofa este de origine naturală. Autorităţile elene au estimat daunele directe totale la 2 118,3 milioane EUR. Având în vedere că această sumă depăşeşte pragul de 1 066,5 milioane EUR (şi anume 0,6% din PNB), dezastrul este calificat drept „catastrofă naturală majoră” şi se înscrie astfel în principalul domeniu de aplicare al Regulamentului (CE) nr. 2012/2002. Totalul daunelor directe reprezintă baza de calcul a valorii asistenţei financiare. Această asistenţă financiară poate fi utilizată exclusiv pentru acţiunile urgente de primă necesitate, astfel cum sunt definite la articolul 3 din regulament.

Autorităţile elene au precizat că o mare parte din teritoriul ţării a fost afectat de incendii, care au cunoscut cea mai mare intensitate şi amploare în regiunile din Grecia occidentală, Peloponez, Grecia continentală şi Attica. Catastrofa a provocat daune majore în diverse sectoare ale economiei, în special în agricultură, şi a distrus infrastructura în domeniile transportului, telecomunicaţiilor, distribuţiei de energie electrică, apelor şi apelor reziduale, precum şi în domeniul prevenirii catastrofelor naturale. De asemenea, catastrofa a provocat daune importante în ceea ce priveşte mediul natural, monumentele culturale, şcolile, spitalele şi serviciile de stingere a incendiilor. Punerea la dispoziţie de locuri de cazare temporară şi finanţarea serviciilor de salvare pentru a satisface nevoile imediate ale populaţiei afectate au necesitat costuri substanţiale. Şaizeci şi cinci de persoane şi-au pierdut viaţa în incendiile din Peloponez, Grecia occidentală şi Evvoia.

Costul măsurilor esenţiale de urgenţă eligibile în conformitate cu articolul 3 alineatul (2) din Regulamentul (CE) nr. 2012/2002 a fost estimat de către autorităţile elene la 1 007,43 milioane EUR şi a fost defalcat pe tipuri de operaţiuni. Marea majoritate a operaţiunilor privesc repunerea în funcţiune imediată a infrastructurii, în special în domeniul transportului, finanţarea serviciilor de salvare, securizarea imediată a infrastructurilor de prevenire şi operaţiuni de curăţare a zonelor afectate. Pe baza informaţiilor furnizate de autorităţile elene, este evident că acţiunile eligibile necesită costuri reale ce depăşesc cu mult valoarea unei posibile subvenţii din Fondul de Solidaritate. În cadrul acordului de punere în aplicare, se vor defini în mod clar tipurile de acţiuni care urmează să fie finanţate din acest fond.

Autorităţile elene au precizat că daunele nu vor fi finanţate din altă sursă de finanţare comunitară. Autorităţile elene au declarat, de asemenea, că daunele eligibile nu sunt acoperite de nicio asigurare.

Din motivele prezentate anterior, se propune ca solicitarea formulată de autorităţile elene în legătură cu incendiile care au început în august 2007 să fie acceptată drept „catastrofă majoră” şi să fie mobilizat Fondul de Solidaritate.

6.2. Slovenia: inundaţiile din septembrie 2007

Cererea a fost prezentată Comisiei la 19 noiembrie 2007, în termenul de 10 săptămâni de la data înregistrării primei daune, la 18 septembrie 2007.

Catastrofa este de origine naturală. Autorităţile slovene au estimat daunele directe totale la 233,4 milioane EUR. Având în vedere că această sumă depăşeşte pragul de 164,3 milioane EUR (şi anume 0,6% din PNB), dezastrul este calificat drept „catastrofă naturală majoră” şi se înscrie astfel în principalul domeniu de aplicare al Regulamentului (CE) nr. 2012/2002. Totalul daunelor directe reprezintă baza de calcul a valorii asistenţei financiare. Asistenţa financiară poate fi utilizată exclusiv pentru acţiunile urgente de primă necesitate, astfel cum sunt definite la articolul 3 din regulament.

Potrivit autorităţilor slovene, o mare parte din teritoriul ţării a fost afectat, la 18 septembrie 2007, de ploi abundente şi de o furtună, care au provocat inundaţii, alunecări de teren şi scurgeri de noroi şi de reziduuri. Catastrofa a provocate daune importante infrastructurii (transport, energie electrică, ape). Au fost afectate peste 350 km de drumuri naţionale şi peste 1 600 km de drumuri municipale şi forestiere, precum şi peste 17 km de infrastructură de distribuţie a apei, peste 10 km din reţeaua electrică, 48 de rezervoare de apă şi 147 de poduri. În plus, catastrofa a provocat daune semnificative imobilelor publice şi private (peste 4 320 de case şi 61 de instituţii publice au fost inundate), întreprinderilor (192 de întreprinderi au fost inundate), agriculturii şi monumentelor din patrimoniul cultural. Cererea conţine o clasificare a daunelor.

Costul măsurilor esenţiale de urgenţă eligibile în conformitate cu articolul 3 alineatul (2) din Regulamentul (CE) nr. 2012/2002 a fost estimat de către autorităţile slovene la 158,2 milioane EUR şi a fost defalcat pe tipuri de operaţiuni. Marea majoritate a acestor operaţiuni privesc curăţarea zonelor sinistrate, precum şi repunerea imediată în funcţiune a infrastructurii de distribuţie a apei şi de transport. În cadrul acordului de punere în aplicare, se vor defini în mod clar tipurile de acţiuni care urmează să fie finanţate efectiv din fond.

Autorităţile slovene au precizat că daunele nu vor fi finanţate din altă sursă de finanţare comunitară. Autorităţile slovene au declarat că daunele eligibile nu sunt acoperite de nicio asigurare.

În concluzie, din motivele prezentate anterior, se propune ca solicitarea formulată de autorităţile slovene în ceea ce priveşte inundaţiile din septembrie 2007 să fie acceptată drept o „catastrofă majoră” şi să fie mobilizat Fondul de Solidaritate.

6.3. Finanţare

Bugetul anual total de care dispune Fondul de Solidaritate este de 1 miliard EUR. În 2008, se propusese deja mobilizarea sumei de 162 387 985 EUR pentru o solicitare anterioară, astfel încât a rămas disponibilă suma de 837 612 015 EUR.

Având în vedere că solidaritatea reprezintă principala justificare pentru crearea fondului, Comisia consideră că ajutorul provenit din acest fond ar trebui să fie progresiv. Astfel, potrivit practicii stabilite, partea daunelor care depăşeşte pragul (0,6 % din VNB sau 3 miliarde EUR la preţurile din 2002, reţinându-se cea mai mică valoare) ar trebui să mobilizeze un ajutor cu o intensitate mai mare decât daunele care nu depăşesc pragul. Rata aplicată în trecut pentru stabilirea alocărilor în caz de catastrofe majore este de 2,5 % din daunele totale directe sub prag şi 6 % peste prag. Se propune aplicarea aceluiaşi procentaj în cazul de faţă.

Alocarea propusă de Comisie în cadrul acestui fond se bazează pe informaţiile furnizate de solicitanţi şi se prezintă astfel:

(EUR) |

Daune directe | Prag | Suma bazată pe 2,5% | Suma bazată pe 6% | Suma totală a ajutorului propus |

Incendiile forestiere din Grecia | 2 118 273 411 | 1 066 497 000 | 26 662 425 | 63 106 584 | 89 769 009 |

Inundaţiile din Slovenia | 233 395 389 | 164 272 000 | 4 106 800 | 4 147 403 | 8 254 203 |

Total | 98 023 212 |

În urma vărsării compensaţiei, un procent de cel puţin 25% din Fondul European de Solidaritate va rămâne disponibil pentru alocare în ultimul trimestru al anului, astfel cum se prevede la articolul 4 alineatul (2) din Regulamentul (CE) 2012/2002.

7. MODIFICAREA SCHEMEI DE PERSONAL A INSTITUTULUI EUROPEAN PENTRU EGALITATEA DE ŞANSE ÎNTRE FEMEI şI BăRBAţI

Schema de personal a Institutului European pentru Egalitatea de Şanse între Femei şi Bărbaţi prevede un post de gradul AD 13. Cu toate acestea, în urma procedurii de selecţie pentru gradul AD 13 organizate în 2007 pentru postul de director al Institutului European pentru Egalitatea de Şanse între Femei şi Bărbaţi nu au fost identificaţi candidaţi corespunzători care să posede cunoştinţele solicitate.

Prin urmare, se propune modificarea schemei de personal şi reclasificarea postului de la gradul AD 13 la gradul AD 14, pentru a atrage candidaţi mai bine calificaţi pentru postul de director. De asemenea, această reclasificare va conduce la alinierea gradului respectiv cu cel al directorilor celorlalte agenţii descentralizate.

Reorganizarea propusă a schemei de personal nu va avea niciun impact asupra nivelului creditelor bugetare.

8. MODIFICAREA SCHEMEI DE PERSONAL A COMITETULUI ECONOMIC şI SOCIAL EUROPEAN

Sunt propuse mai multe ajustări ale schemei de personal a Comitetului Economic şi Social European (CESE). Acestea sunt detaliate în cele ce urmează.

Posturi temporare

1. Transformarea posturilor permanente AD16-HC (hors classe) în posturi temporare AD16-HC

Biroul CESE a decis să transforme postul permanent AD16-neclasificat într-un post temporar AD16-neclasificat pentru a putea recruta un agent temporar care să-l înlocuiască pe actualul Secretar general, după retragerea acestuia la 30 septembrie 2008.

Acest statut a fost considerat mai adecvat, în conformitate cu articolul 2 litera (a) din Regimul aplicabil celorlalţi agenţi ai Comunităţilor Europene, pentru acordarea unui contract temporar de cinci ani Secretarului general.

2. Transformarea a două posturi permanente în posturi temporare

În cadrul realocării mai multor posturi de la unităţile de traducere la alte servicii ale CESE, două posturi au fost alocate Cabinetului preşedintelui şi respectiv secretariatului grupului II. Dat fiind că personalul din Cabinetul preşedintelui şi din secretariatele grupurilor este format din agenţi temporari în conformitate cu articolul 2 litera (c) din Regimul aplicabil celorlalţi agenţi ai Comunităţilor Europene şi că cele două posturi AST5 alocate sunt posturi permanente, acestea ar trebui transformate în posturi temporare.

3. Transformare a două posturi AD în AST şi a două posturi AST în AD

Atât Cabinetul preşedintelui, cât şi secretariatul grupului III au deja asistenţi angajaţi cu profilul necesar pentru noile posturi de administrator. Dat fiind că, în ambele cazuri, gradul pentru posturile în cauză (AD5) este prea mic pentru cei doi asistenţi (care au gradul AST8) şi că gradul adecvat este disponibil (în cele două posturi pe care aceştia le ocupă în prezent), se propune remedierea situaţiei prin schimbarea grupei de funcţii a două posturi temporare AD5 în AST5, a unui post temporar AST8 în AD8 şi a unui post temporar AST10 în AD10.

4. Reclasificarea unui post AD într-un grad superior şi a unui post AD într-un grad inferior

Pentru a reclasifica într-un grad superior un post din Cabinetul preşedintelui, este necesar ca un post AD5 să devină AD6.

În paralel, un alt post AD10 din Cabinetului preşedintelui va fi reclasificat într-un grad inferior, devenind AD9.

Post permanent

Transformarea unui post AST în AD

Din motive legate de organizarea activităţii unităţii informatice, un post AST10 trebuie transformat în AD10 pentru a ca funcţia de Şef de unitate al Centrului de Date să fie clasificată într-un grad superior. Pe lângă îndeplinirea unor sarcini complexe, titularul postului este responsabil de monitorizarea activităţii a trei colegi. În plus, sectorul vizat este un sector sensibil, supus unor controale regulate.

Rezumatul solicitărilor

Transformare | Număr |

AD16-HC în AD16-HC T | 1 |

AST5 în AST5-T | 2 |

AD5-T în AST5-T | 2 |

AST10-T în AD10-T | 1 |

AST8-T în AD8-T | 1 |

AD5-T în AD6-T | 1 |

AD10-T în AD9-T | 1 |

AST10 în AD10 | 1 |

Operaţiunea de transformare este neutră din punct de vedere bugetar, deoarece singura solicitare de reclasificare într-un grad superior este compensată prin reclasificarea unui alt post într-un grad inferior.

Numărul total al posturilor autorizate va rămâne neschimbat.

TABEL RECAPITULATIV PE RUBRICILE CADRULUI FINANCIAR

Cadrul financiar Rubrică/subrubrică | Cadrul financiar 2008[10] | Bugetul 2008 (inclusiv PPBR 1 şi 2/2008) | PPBR 3/2008 | Bugetul 2008 + PPBR 1, 2 şi 3/2008 |

|Angajamente |Plăţi |Angajamente |Plăţi |Angajamente |Plăţi |Angajamente |Plăţi | | 1. DEZVOLTARE DURABILă | | | | | | | | | | 1a. Competitivitate pentru creştere şi locuri de muncă |10 386 000 000 | |11 086 000 000 |9 772 639 600 | | |11 086 000 000 |9 772 639 600 | |1b. Coeziune pentru creştere şi locuri de muncă |47 267 000 000 | |47 255 948 720 |40 551 565 026 | | |47 255 948 720 |40 551 565 026 | | Total | 57 653 000 000 | |58 341 948 720 | 50 324 204 626 | | |58 341 948 720 | 50 324 204 626 | | Marjă[11]

| | |-188 948 720 | | | |-188 948 720 | | | 2. CONSERVAREA ȘI GESTIONAREA RESURSELOR NATURALE | | | | | | | | | | Din care cheltuieli de piaţă şi plăţi directe |46 217 000 000 | |40 876 490 000 |40 825 600 500 |130 000 000 |63 950 000 |41 006 490 000 |40 889 550 500 | | Total | 59 193 000 000 | |55 434 715 538 | 53 177 320 053 | 130 000 000 |63 950 000 |55 564 715 538 | 53 241 270 053 | | Marjă | | |3 758 284 462 | | | |3 628 284 462 | | | 3. CETĂȚENIE, LIBERTATE, SECURITATE ȘI JUSTIȚIE | | | | | | | | | | 3a. Libertate, securitate şi justiţie |747 000 000 | |728 034 000 |533 196 000 | | |728 034 000 |533 196 000 | |3b. Cetăţenie |615 000 000 | |777 230 985 |870 640 991 |98 023 212 |98 023 212 |875 254 197 |968 664 203 | | Total | 1 362 000 000 | |1 505 264 985 | 1 403 836 991 | 98 023 212 | 98 023 212 | 1 603 288 000 | 1 501 860 203 | | Marjă[12]

| | |19 123 000 | | | |19 123 000 | | | 4. UE CA PARTENER MONDIAL[13]

|7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Marjă | | | -70 000 000 | | | | -70 000 000 | | | 5. ADMINISTRAŢIE[14]

|7 380 000 000 | |7 283 860 235 | 7 284 420 235 | -2 334 780 |-2 334 780 | 7 281 525 455 |7 282 085 455 | | Marjă | | | 173 139 765 | | | | 175 474 545 | | | 6. COMPENSARE | 207 000 000 | |206 636 292 | 206 636 292 | | |206 636 292 | 206 636 292 | | Marjă | | | 363 708 | | | | 363 708 | | | TOTAL | 132 797 000 000 | 129 681 000 000 | 130 083 643 770 | 120 509 146 597 | 225 688 432 |159 638 432 |130 309 332 202 |120 668 785 029 | | | | |3 691 962 215 | 9 650 459 388 | | | 3 564 296 995 |9 588 844 168 | |

[1] JO L 248, 16.9.2002, p. 1.

[2] JO L 390, 30.12.2006, p. 1.

[3] Regulamentul (CE) nr. 1/2003 al Consiliului din 16 decembrie 2002 privind punerea în aplicare a normelor de concurenţă prevăzute la articolele 81 şi 82 din tratat, JO L1, 4.1.2003, p.1.

[4] Regulamentul (CE, Euratom) nr. 1558/2007 al Consiliului din 17 decembrie 2007 de ajustare, începând cu 1 iulie 2007, a remuneraţiilor şi a pensiilor funcţionarilor şi ale celorlalţi agenţi ai Comunităţilor Europene, precum şi a coeficienţilor corectori aplicaţi acestora, JO L340, 22.12.2007, p.1.

[5] JO L224, 18.8.1990, p.19.

[6] JO L412, 30.12.2006, p. 1.

[7] JO L400, 30.12.2006, p.86

[8] JO L30, 4.2.2008, p.1.

[9] Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene (JO L 311, 14.11.2002).

[10] Comisia a prezentat o propunere de decizie a Parlamentului European şi Consiliului privind ajustarea cadrului financiar pentru a ţine seama de punerea în aplicare, în conformitate cu punctul 48 din acordul interinstituţional din17 mai 2006.

[11] Fondul european pentru adaptare la globalizare (FEG) nu este inclus în calculul marjei de la rubrica 1a. Instrumentul de flexibilitate a fost mobilizat pentru o sumă de 200 milioane EUR.

[12] Valoarea Fondului de Solidaritate al Uniunii Europene (FSUE) este înscrisă prin adăugare la suma de la rubrica relevantă, astfel cum este prevăzut în AII din 17 mai 2006 (JO C 139, 14.6.2006).

[13] Marja pentru 2008 prevăzută la rubrica 4 nu ia în considerare creditele referitoare la Rezerva pentru ajutoare de urgenţă. Instrumentul de flexibilitate a fost mobilizat pentru o sumă de 70 milioane EUR.

[14] Pentru calcularea marjei sub plafonul rubricii 5, se ia în considerarea nota de subsol (1) din cadrul financiar 2007-2013 pentru o sumă în valoare de 77 MEUR, pentru contribuţiile personalului la sistemul de pensii.